|  |
| --- |
| Det samfunnsvitenskapelige fakultet |
| Det matematisk-naturvitenskapelige fakultet |
| Det medisinsk-odontologiske fakultet |
| Det humanistiske fakultet |
| Det juridiske fakultet |
| Det psykologiske fakultet |

|  |  |
| --- | --- |
| Referanse | Dato |
| 2015/5627-BJHI | 19.05.2015 |
|  |  |
|  | |

**Utlysning av Norgesuniversitetets prosjektmidler 2016. Invitasjon til**

**søkerseminar 27. mai 2015.**

Vi ber om at fakultetene videreformidler vedlagte utlysning av prosjektmidler fra Norgesuniversitetet med vedlegg samt invitasjonen til søkerseminaret 27.5.

Prosjektmidlene skal stimulere til og fremme utvikling og bruk av teknologi for læring og fleksible studietilbud i høgre utdanning, og fremme utdanningssamarbeid mellom høgre utdanning og arbeidsliv gjennom bruk av læringsteknologi.

I henhold til overordnede føringer godkjent av Kunnskapsdepartementet 26.03.15,

lyser Norgesuniversitetet ut 12,5 millioner i prosjektmidler for prosjekt med oppstart i 2016 og som varer i inntil to år. Midlene skal gå til prosjekt innen to innsatsområder:

1. Aktiv læring  
   Prosjektene skal spesifikt utforske tilrettelegging preget av **en eller flere av** disse tre overordnede typene aktive læringsformer som bærende element i emner eller programmer:
   * 1. Samarbeidslæring
     2. Forskning som læringsmetode
     3. Omvendt klasserom
2. Digitale læringsformer for arbeidslivet

Fullstendig utlysning med veiledning og søknadsskjema finnes på Norgesuniversitetets nettsted; <http://www.norgesuniversitetet.no/prosjekter/>

Frist for å sende inn søknad til Norgesuniversitetet: **15. oktober 2015.**

Søknad skal være godkjent av universitetsledelsen. Dersom UiB sender flere søknader, skal disse i tillegg rangeres av ledelsen. Vi må derfor sette **intern frist for oversendelse av endelig søknad til 1. oktober.** Søknader sendes som vedlegg til e-post til Kontor for etter- og videreutdanning, [post@evu.uib.no](mailto:post@evu.uib.no) Det er likevel viktig å være oppmerksom på at det er fagmiljøet selv som må sende den endelige elektroniske søknaden til NUV innen 15. oktober mens det er universitetsledelsen som må sende godkjenning og evt rangering av søknadene til NUV innen samme frist.

**Invitasjon til søkerseminar 27. mai 2015**

Studieadministrativ avdeling v/Kontor for etter- og videreutdanning koordinerer og administrerer søknadsprosessen. Avdelingen inviterer miljøer som vurderer å søke prosjekt-midler til et søkerseminar 27. mai kl 0900-1100 i seminarrom 304A, Sydneshaugen skole.

Vi ber om påmelding på dette skjemaet innen 26. mai: <https://skjemaker.app.uib.no/view.php?id=1266267>

Vi trenger å ha kjennskap til alle miljø som ønsker å søke om prosjektmidler uavhengig av om man har anledning til å møte på søkerseminaret. Vi ber derfor fagmiljø som vurderer å søke prosjektmidler om å informere Kontor for etter- og videreutdanning om dette. Vennligst send informasjon til [post@evu.uib.no](mailto:post@evu.uib.no).

Ut over søkerseminaret gis veiledning til enheter som ønsker å søke om prosjektmidler. Vennligst ta kontakt med rådgiver Bjørg Hildeskår, [bjorg.hildeskar@uib.no](mailto:bjorg.hildeskar@uib.no) eller seniorrådgiver Toril Eikaas Eide, [toril.eide@uib.no](mailto:toril.eide@uib.no)

Vennlig hilsen

Ingvild Greve

daglig leder Bjørg Hildeskår

rådgiver

Vedlegg: Brev med vedlegg fra NUV av 12.5.2015